Diari Oficial de la Generalitat Valenciana


Sumari del DOGV 9436, del 27-09-2022 (2022/8478)

ACORD de 16 de setembre de 2022, del Consell, pel qual s'autoritza una modificació de les dades essencials de la línia S8632, «Remodelació CEAR Judo Benimaclet», de l'annex de transferències i subvencions de capital del programa 457.10, Foment de l'activitat esportiva, de la Conselleria d'Educació, Cultura i Esport (expedient 09.021/22-156).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9436

Data del DOGV
:   27-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8478


Data del document
:   16-09-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 de setembre de 2022, del Consell, pel qual s'autoritza una modificació de les dades essencials de la línia S8632, «Remodelació CEAR Judo Benimaclet», de l'annex de transferències i subvencions de capital del programa 457.10, Foment de l'activitat esportiva, de la Conselleria d'Educació, Cultura i Esport (expedient 09.021/22-156). [2022/8478]  
L'annex de transferències i subvencions de capital del programa 457.10, Foment de l'activitat esportiva, inclou la línia de subvenció de concessió directa, per l'article 168.1.a) de la Llei 1/2015, S8632, el beneficiari del qual és l'Ajuntament de València i en la qual consta com a finalitat la construcció d'una residència i menjador en el centre especialitzat d'alt rendiment CEAR de Judo, Benimaclet, amb una dotació de 100.000 euros.  
Segons informa la Conselleria d'Educació, Cultura i Esport, l'objectiu de la línia és donar suport a inversions de remodelació del CEAR de Judo en les instal·lacions del poliesportiu municipal de Benimaclet a València, i per a l'execució s'ha previst subscriure un conveni amb l'Ajuntament de València, el qual, amb caràcter previ a la subscripció i atenent l'informe elaborat per la Fundació Esportiva Municipal, ha comunicat que les necessitats més immediates en aquest centre, per a una correcta preparació dels esportistes, seria disposar de sales per a activitats funcionals i cafeteria. Per això la Conselleria d'Educació, Cultura i Esport, atenent el que es disposa en l'article 168.1.a) de la Llei 1/2015, segons la redacció donada en l'article 5.4 del Decret llei 1/2022, de 22 d'abril, del Consell, planteja la necessitat de modificar la descripció i finalitat d'aquesta línia.  
  
A aquest efecte, i en virtut del que es disposa en l'article 168.1.a) de la Llei 1/2015, de 6 de febrer, d'hisenda pública, del sector públic instrumental i de subvencions, i dels articles 21 i 23 de la Llei 8/2021, de pressupostos de la Generalitat per a l'exercici 2022, a proposta del conseller d'Hisenda i Model Econòmic, el Consell,  
  
  
ACORDA  
  
Primer i únic  
Modificar, en l'annex de transferències i subvencions de capital del programa 457.10, Foment de l'activitat esportiva, les dades de la descripció i finalitat de les ajudes recollides en la línia S8632, «Remodelació CEAR Judo Benimaclet», en els termes següents:  
  
Redacció actual Redacció modificada  
Descripció i finalitat: construcció residència i menjador CEAR Judo. Descripció i finalitat: construcció de cafeteria i sales funcionals per al CEAR Judo.  
  
  
  
València, 16 de setembre de 2022  
  
La consellera secretària del Consell,  
AITANA MAS MAS